**

*Spoštovani občani,*

*jesen je tu in napočil je čas za cepljenje proti gripi in ostalim povzročiteljem bolezni dihal. Bliža se sezona gripe, covid-19 je v porastu, vedno pa je aktualno cepljenje proti pnevmokoknim okužbam.*

***Gripa****poteka pri starejših in kroničnih bolnikih s težjo klinično sliko, pogostimi zapleti in višjo smrtnostjo kot pri mlajših osebah. Smiselno je tudi cepljenje proti gripi za ostale osebe, saj tako zaščitimo starejše družinske člane, sosede in znance.*

*Trenutno naraščajo okužbe s covid-9. Za starejše in kronične bolnike je zelo priporočljivo****cepljenje proti******covidu-19****, saj s tem cepljenjem zelo učinkovito preprečujemo težek potek bolezni in potrebo po hospitalizaciji. V medijih ste mogoče zasledili, da je v Sloveniji že na voljo novo posodobljeno cepivo (omejena količina). Možno je cepljenje proti gripi in covidu-19 skupaj ali s kakršnim koli zamikom.*

*Pri starejših osebah in kroničnih bolnikih je ne glede na letni čas priporočljivo opraviti tudi****cepljenje proti pnevmokoknim okužbam****. Namen tega cepljenja je zaščititi starejše osebe in bolnike s kroničnimi obolenji in stanji, pri katerih obstaja večje tveganje za invazivni potek pnevmokokne okužbe (okužba krvi, sepsa, meningitis, pljučnica). Cepljenje za kronične bolnike in vse osebe stare 65 let in več s pnevmokoknim polisaharidnim cepivom je brezplačno.*

*Cepivo za gripo in posodobljeno cepivo sta že na voljo, tako da v ponedeljek, 16.10.2023, v ZD Jesenice pričenjamo s cepljenjem proti gripi, covid-19 in pnevmokoku. Možno je opraviti 2 cepljenji hkrati (gripa + covid-19 ali gripa + pnevmokok), ali pa s kakršnim koli zamikom.*

*Tako kot do sedaj se Vam za cepljenje ni potrebno naročiti, še vedno velja naš moto:****Pridem - se cepim - grem!***

*Cepilni center ZD Jesenice*

Naročanje na cepljenje proti Covid-19 in sezonski gripi v ZD Jesenice **ni potrebno**.

Otroci med 12 – 15 let se cepljenja udeležijo v spremstvu staršev.

**Proti Covid19 imamo na voljo cepivo Comirnaty OMICRON XBB.1.5**

Če želite zaščito s katerim od drugi vrst cepiv proti Covidu, nam prosim pravočasno sporočite, da bomo lahko poskrbeli za dobavo.

**Proti sezonski gripi in Covid19 XBB.1.5. BOMO CEPILI V NASLEDNJIH TERMINIH:**

**PONEDELJEK 16.10.2023 09h-14h ZD JESENICE**

**TOREK 17.10.2023 15h-18h ZP ŽIROVNICA**

**SREDA 18.10.2023 15h-18h ZP KRANJSKA GORA**

**ČETRTEK 19.10.2023 14h-18h ZD JESENICE**

**ČETRTEK 26.10.2023 14h-18h ZD JESENICE**

**30.10.–03.11. »Krompirjeve počitnice« - cepljenje ne bo organizirano**

**TOREK 07.11.2023 15h-18h ZP ŽIROVNICA**

**SREDA 08.11.2023 15h-18h ZP KRANJSKA GORA**

**ČETRTEK 09.11.2023 14h-18h ZD JESENICE**

**ČETRTEK 16.11.2023 14h-18h ZD JESENICE**

**ČETRTEK 23.11.2023 14h-18h ZD JESENICE**

**S seboj prinesite cepilni kartonček, zdravstveno kartico in osebni dokument.**

**Cepljenje otrok proti COVID-19 OD 6.mesecev in 12. letom poteka na Pediatrični kliniki Ljubljana. NAROČANJE: UKC vsak ponedeljek dopoldan 01-522-46-28**

**Za nepokretne je še vedno možno cepljenje s strani Patronažne službe (dogovor z osebnim zdravnikom).**

**ZA OSTALA CEPLJENJA PO DOGOVORU:**

**CEPLJENJE.ZDJ@GMAIL.COM** **ali na telefonsko številko 045-868-180**

**V ZD Jesenice nudimo zaščito s cepivi proti:**

* Covid-19
* Sezonska gripa
* klopni meningoencefalitis
* pnevmokokne pljučnice
* HPV (»zamudniki« in tudi odrasli)
* hepatitis A in B
* Tifus
* oslovski kašelj - nosečnice
* Tetanus
* Meningokokne okužbe
* Norice
* Po dogovoru ostala cepljenja

Proti Rumeni mrzlici in Steklini je cepljenje možno samo v regionalnem NIJZ.

CEPIMO PO PREDHODNEM DOGOVORU Z VAŠIM OSEBNIM IZBRANIM ZDRAVNIKOM!

Šolski otroci se za cepljenje izven rednih sistematskih pregledov posvetujejo z osebnim izbranim pediatrom. Predšolski otroci pa vsa cepljenja opravijo v otroškem dispanzerju.